
IV. ERANSKINA. ESKABIDEAK ETA JUSTIFIKAZIOA AURKEZTEKO JARRABIDEAK. 2026. URTEA
Garrantzitsua da jarraibide horiek kontuan hartzea proiektuen ebaluazioa eta ondorengo justifikazioa errazago egin eta dokumentazioa eskatu behar izateak sortzen ahal dituen deserosotasunak saihesteko. 
1. OHAR OROKORRAK 
· Dirulaguntzak kudeatzeko programak muga bat du fitxategien pisuari dagokionez; hortaz, dokumentazioa prestatzean hori kontuan hartzea gomendatzen da. WEBGUNEAN doaneko orriak daude laguntzeko PDFak konprimatzen, lotzen, horiei bira ematen... (oso gomendagarria da, I lovePDF, https://www.ilovepdf.com/es). Kasu honetan, baieztatu amaierako agiria irakurgarria dela, taulak ez daudela moztuta... 
· Artxibo bakoitzaren izenak edukia islatu beharko du, eta ondoren elkartearen izena hitz batean edo bitan eman. Helburua artxiboa berehala identifikatzea da. 
· Espediente kudeatzailera ezin dira Excel artxiboak igo. Udalaren webguneko dirulaguntzen atalean Excel txantiloi horiek eskuragarri daude egitekoa errazteko. Txantiloi horiek formulekin prestatuta daude, eta betetzen ahal diren espazioak baino ez dira bete behar. Bete ondoren (eta ongi inprimatzen dela egiaztatu ondoren), PDF bihurtu eta espedientera igo. Balorazio azkarra errazteko, Excel hori dirulaguntzaren ardura duen teknikariaren helbide elektronikora bidaltzea gomendatzen da (jl.mosquera@pamplona.es). 
· Ez da dokumentuak deskargatzeko estekarik erantsi behar. “Pisu-muga” dela-eta espedientean erantsi ezin dena We transfer edo antzeko baten bidez bidaliko da (deskargatzeko estekak; ez, ordea, diskoetan partekatutako karpetak, Drive, Dropbox eta antzekorik) dirulaguntzaren ardura duen teknikariaren helbide elektronikora (jl.mosquera@pamplona.es). 
2. PROIEKTUA AURKEZTEKO FASEA 
· Deskribapen-txostena (V. eranskina) PDF dokumentua da, mugatutako tarteekin. Eskatzen da dokumentu hori aldatu gabe mantentzea, bakarrik betetzea.
· Aurrekontua: VI. eranskina erantsiko da. Finantzaketa-plana. PDF dokumentu bat erantsiko da. Aurrekontua egiteko oinarri gisa balio duen Excel agiria Udalaren webgunean deskargatzen ahal da eta jl.mosquera@pamplona.es helbidera posta elektroniko bidez igorriko da. Kudeatzaileak ez du Excel dokumenturik onartzen.
· Gehitu atalean. Informazio osagarria biltzen duten fitxategiak gehituko dira: Estatutuak genero-berdintasunari buruzko aipamenak azpimarratuta, zuzendaritza-postu edo organoetan emakumeen portzentajea egiaztatzen dutenak (halakorik bada), azken hiru urteetan elkarteak berdintasunaz bezainbatean izandako esperientziak eta ibilbidea, betiere arlo horretan egindako jarduketa edo lan garrantzitsuenak egiaztatuta, edo entitatearen Berdintasun-plana. 
· Halaber, elkarteak bere proiektua behar bezala baloratzeko interesekotzat jotako informazio guztia gehituko da. 
3. PROIEKTUA JUSTIFIKATZEKO FASEA 
Aurkeztu beharreko dokumentazioaren pantaila: 
· Justifikazioko jarduketa-memoria. Jardueraren gaineko memoria txertatuko da deialdiaren P.1 apartatuan jasotakoarekin bat, eta deialdian eskatutakoa kontuan hartuta.
· Memoria ekonomikoa: XII. eranskina erantsiko da. Justifikazio memoria ekonomikoa. PDF dokumentu bat erantsiko da. Aurrekontua egiteko oinarri gisa balio duen Excel agiria Udalaren webgunean deskargatzen ahal da eta jl.mosquera@pamplona.es helbidera posta elektroniko bidez igorriko da. Kudeatzaileak ez du Excel dokumenturik onartzen. 
· Hainbat fitxategi gehitzen ahal dira, eta honela egitea gomendatzen da: 
· XI. eranskina. Erantzukizunpeko adierazpena. 
· Gastu eta diru-sarrera guztiak aurkezten badira, dagozkien artxiboak. Bat diru-sarrerendako eta bestea gastuendako, XII. eranskinean agertzen diren hurrenkera berean. Justifikazio memoria ekonomikoa.
· Hedapenaren memoria. Deialdian agertzen diren azalpenekin.
Hurrengo pantailara igaro baino lehen, mesedez egiaztatu pantailaren beheko aldean agertzen direla atxikitako agiri guztiak. 
Kudeatzailearen ahalmena mugatua denez, dokumentuen pisua oso handia bada, kudeatzailean memoria bakarrik sartu eta gainerakoa We transfer bidez bidali teknikariari (jl.mosquera@pamplona.es). Hala ere, ezinbestekoa da espedientera kargatzea jardueren memoria, memoria ekonomikoa eta erantzukizunpeko adierazpena.

